เรื่องร้องเรียน (ร้องเรียน,เสียงรบกวน) วันที่ 2023-04-13 13:46:52 — แขวงบางพรม เขตตลิ่งชัน กรุงเทพมหานคร
วัดแก้วจัดงานวัดช่วงสงกรานต์ เปิดเพลงเสียงดังรบกวนการนอน

อยากฝากทางกทมและเขตตลิ่งชันช่วยดูแลเรื่องเสียงกับทางวัดแก้วอย่างจริงจังค่ะ ก่อนหน้านี้หนึ่งเดือนมีการจัดคอนเสิร์ตเพื่อเฉลิมฉลองวัดครบ 200 ปี 9 คืน 9 วัน ทางวัดทำเรื่องขอใช้เครื่องขยายเสียงถึง 21:00 แต่เปิดถึงเที่ยงคืน เป็นเวลา 9 วันเต็ม แจ้งทั้งทางตำรวจและเขตไปหลายครั้ง แต่ไม่ดีขึ้นเลย

ที่บ้านมีผู้สูงอายุที่ต้องการพักผ่อนในตอนกลางคืน เสียงดังทำให้คุณพ่อกับคุณแม่นอนไม่หลับ และมีคนที่ต้อง work from home ในช่วงกลางวัน ซึ่งเสียงดังรบกวนทำให้ไม่สามารถทำงานที่บ้านได้และต้องออกไปหาที่ทำงานข้างนอก

ตอนนี้มีจัดงานสงกรานต์อีกและเปิดเพลงเสียงดังเหมือนเดิม อยากฝากไปถึงทางเขตตลิ่งชันและกทมช่วยจัดการอย่างจริงจังค่ะ เข้าใจว่าทางวัดอยากจัดงานรื่นเริงให้ประชาชน แต่อยากให้เห็นใจคนที่อยู่ในละแวกใกล้เคียงที่เดือดร้อนด้วย เสียงดังเข้ามาในบ้านจนบ้านสั่นและนอนไม่ได้จริงๆค่ะ รบกวนคุยกับทางวัดให้เข้าในสถานการณ์ด้วยนะคะ แค่อยากอยู่ในบ้านของตัวเองอย่างสงบสุขค่ะ